شەفەق نیوز/ ژنیگ بەرازیلی ناچار کریا قەور خوەی وەدەس بکەنێد،وەرجەیە وە دوو گولە بکوشیەێد.
رووژنامەی "سەن" بەریتانی، باس کرد ک پۆلیس بەرازیلی تەرم ئاماندا (٢١ ساڵان) پەیا کرد، دۊیای ئەوەگ بکوشەگەی ئاشکرای تاوان کوشتنی کرد، و شۆنەگە بەڵەی دا.
پۆلیس بەرازیلی ژنەگە لەناو چاڵیگ لە کناراو شار ئێرابیروبا نۆرت دی لاگون لە ویلایەت سانتا کاتەینا لە باشوور بەرازیل پەیا کرد.
بکوشەگە ئاشکرا کرد ک دۊیای ئەوە ک ژنەگە قەورەگەی وەدەس خوەی کەنێد، دوو گولە لەلی داگە.
پۆلیس وت: دۊیەتەگە ک هالە شار کۆریتیبا لە ویلایەت بارنا،  چگە ئەرا ویلایەت سانتا کاترینا وەگەرد بڕێ برادەر تا ئامادەی ئاهەنگیگ لەداڵگبۊی برادەریگی بوود.
یەکیگ لە گومانکریایەیل وە تاوانەگە ئاشکرا کرد ک دۊیەتەگە پەیامیگ دەنگی ئەرا باوانی کل کردگە و وتگە من شەفەق گلەو خوەم.
پۆلیس بەرازیلی وتیش: یەکیگ لە بکوشەیلە زانستگە ک قوربانیەگە لەلای کەسیگ باس کردگە ک بکوشەگە دەسی هاناو قاچاخ هووشبەری.
